เข้าใจโรคเชื้อราที่องคชาต รักษาอาการติดเชื้อ
อาการหลักๆ ของโรคเชื้อราที่องคชาตมีดังต่อไปนี้:   อาการปวดและระคายเคือง: ผู้ชายที่ติดเชื้อราที่องคชาตจะมีผื่นแดงขึ้นตรงหัวองคชาต อาจจะมีอาการคันและแสบร้อนตรงปลายองคชาต ซึ่งทำให้รู้สึกระคายเคืองเป็นอย่างมาก และเวลาปัสสาวะอาการแสบร้อนที่ว่านี้ก็อาจจะยิ่งรุนแรงมากขึ้นไปอีก  มีของเหลวไหลออกมาจากอวัยวะเพศ: ผู้ชายที่ติดเชื้อราที่องคชาตอาจจะสังเกตเห็นของเหลวสีขาวไหลออกมาจากองคชาต เหมือนกับของเหลวที่ไหลออกมาจากการติดเชื้อที่ช่องคลอด ซึ่งของเหลวที่ไหลออกมานี้ก็อาจจะมีกลิ่นที่ไม่ค่อยดีนัก  ความรู้สึกไม่สบายตัวขณะมีเพศสัมพันธ์: ผู้ชายที่ติดเชื้อราที่องคชาตอาจจะรู้สึกไม่สบายตัวเวลามีเพศสัมพันธ์เนื่องจากอาการปวด ระคายเคือง และการอักเสบที่องคชาต สาเหตุที่พบบ่อยที่สุดและปัจจัยเสี่ยงของการติดเชื้อราที่องคชาตได้แก่:   การติดต่อทางเพศสัมพันธ์: เช่นเดียวกับการติดเชื้อทางเพศสัมพันธ์อื่นๆ การติดเชื้อราก็อาจจะติดต่อผ่านการสัมผัสทางเพศได้เช่นเดียวกัน ผู้ชายสามารถติดเชื้อราที่องคชาตได้จากการมีเพศสัมพันธ์โดยไม่ได้ป้องกันกับผู้หญิงที่ติดเชื้อราที่ช่องคลอด  ยาปฏิชีวนะ: แม้ว่าจะพบได้น้อยกว่าการติดต่อทางเพศสัมพันธ์ แต่ผู้ชายสามารถติดเชื้อราที่องคชาตจากการใช้ยาปฏิชีวนะเป็นเวลานานได้  โรคเบาหวาน: เชื้อราเจริญเติบโตได้ดีในกลูโคส เพราะฉะนั้นผู้ชายที่เป็นโรคเบาหวานจึงมีโอกาสเสี่ยงที่จะติดเชื้อรามากกว่าเพราะมีน้ำตาลในเลือดสูง  อาหาร: การรับประทานอาหารแบบตะวันตกที่เราได้รับอิทธิพลมานั้นเพิ่มโอกาสที่ผู้ชายจะติดเชื้อราที่องคชาต ข้าวสาลี ข้าวบาร์เลย์ ข้าวโอ๊ต ถั่วลิสง แอปเปิลแดง และข้าวโพดกระตุ้นการเจริญเติบโตของเชื้อราในร่างกาย เพราะอาหารจำพวกนี้มีปริมาณกลูโคสสูง ซึ่งเป็นอาหารของเชื้อรา  Nonoxynol-9: เป็นตัวยาที่ฆ่าเชื้ออสุจิที่อยู่ในน้ำยาหล่อลื่นตรงถุงยางอนามัย ซึ่งสารนี้เกี่ยวข้องกับการติดเชื้อราในผู้ชาย ถ้าคุณสงสัยว่าตัวเองติดเชื้อราที่องคชาต คุณต้องไปพบแพทย์ ไม่ใช่พยายามวินิจฉัยและรักษาด้วยตัวเอง แม้ว่าจะมีวิธีการรักษาด้วยตัวเองและมียาที่หาซื้อได้ตามร้านขายยาทั่วไป แต่แพทย์จะสามารถระบุได้ว่า ทางเลือกไหนที่เหมาะกับความต้องการด้านสุขภาพของคุณมากที่สุด และสามารถยืนยันได้ว่าคุณไม่ได้เป็นโรคอื่นๆ ที่มีอาการคล้ายกัน เช่น การติดเชื้อทางเพศสัมพันธ์ ถ้าไม่ได้รับการรักษาอย่างถูกต้อง การติดเชื้อที่องคชาตสามารถทำให้เกิดอาการแทรกซ้อนอื่นๆ เช่น เป็นแผลเป็น หัวองคชาตบวม และแสบขณะปัสสาวะ นอกจากนี้อาการติดเชื้อรายังสามารถเข้าสู่กระแสเลือดได้ด้วยถ้าการติดเชื้อมีเวลามากพอที่จะลุกลาม ครีมตัวนี้เป็นครีมรักษาเชื้อราเฉพาะที่ที่ใช้ในการรักษาการติดเชื้อรา ซึ่งใช้รักษาการติดเชื้อที่ผิวหนัง เช่น โรคเชื้อรา โรคสังคัง โรคกลาก และโรคน้ำกัดเท้า คุณสามารถหาซื้อครีมชนิดนี้ได้ที่ร้านขายยาทั่วไป แต่ถ้าเป็นการติดเชื้อรุนแรงหรือไม่หายสักที ให้ใช้ครีมชนิดที่ต้องให้แพทย์สั่งเพราะจะเข้มข้นกว่า  ผู้ชายที่ติดเชื้อราที่องคชาตที่ทำให้ผิวหนังบริเวณนั้นด้านสามารถทาครีมโคลไตรมาโซล 1% ลงบนองคชาตบริเวณที่เป็นเชื้อราได้โดยตรง และควรทาก่อนเข้านอนวันละ 1 ครั้งติดต่อกัน 7 วัน ผลข้างเคียงได้แก่ อาการคัน ผิวระคายเคืองทั่วไป ผิวหนังลอก เป็นตุ่มพอง บวม และเป็นผื่นแดง ครีมรักษาเชื้อราตัวอื่นๆ ที่ใช้รักษาการติดเชื้อประเภทนี้ได้ได้แก่ครีมไมโคนาโซลและอิมิดาโซล แม้ว่าครีมรักษาเชื้อราเฉพาะที่มักจะเป็นทางเลือกแรก แต่คุณก็อาจจะต้องรับประทานยารักษาอาการติดเชื้อราหากอาการติดเชื้อนั้นไม่หายสักทีหรือติดเชื้อรุนแรง ฟลูโคนาโซลเป็นยาที่ต้องรับประทานตามใบสั่งแพทย์เท่านั้น และเป็นยารักษาอาการติดเชื้อราชนิดรับประทานที่แพทย์นิยมสั่งเพื่อรักษาโรคนี้มากที่สุด  ผลข้างเคียงทั่วไปได้แก่ ปวดหัว คลื่นไส้ และปวดท้อง ผลข้างเคียงที่พบได้ไม่บ่อยได้แก่ ท้องเสีย ผื่นขึ้น ระดับโพแทสเซียมในเลือดลดลง ชัก และจำนวนเม็ดเลือดขาวหรือเกล็ดเลือดลดลง  ไนโซรอลเคยเป็นตัวยารักษาอาการติดเชื้อราแบบรับประทานที่เป็นที่นิยมมากกว่า แต่มันอาจทำให้ตับถูกทำลายอย่างรุนแรงได้ แพทย์จึงมักจะสั่งยาตัวนี้เฉพาะเมื่อไม่มียารักษาอาการติดเชื้อราตัวอื่นๆ หรือใช้ตัวอื่นแล้วไม่ได้ผล น้ำมันมะพร้าวได้รับการพิสูจน์ทางการแพทย์แล้วว่า สามารถรักษาอาการติดเชื้อราที่ใช้ได้ผลกับผิวบริเวณที่ด้าน โดยจะไปทำลายทั้งนิวเคลียสและพลาสมาของเซลล์เชื้อรา ซึ่งจะทำให้เชื้อราตายในที่สุด คุณสามารถทาน้ำมันลงบนบริเวณที่ติดเชื้อได้โดยตรง  นอกจากนี้น้ำมันมะพร้าวยังใช้เป็นน้ำมันหล่อลื่นเวลามีเพศสัมพันธ์ได้ด้วย ซึ่งจะช่วยป้องกันการติดเชื้อราไม่ให้แพร่จากคู่นอนคนหนึ่งไปสู่อีกคนหนึ่ง นอกจากนี้ผู้ชายที่ติดเชื้อราที่องคชาตยังสามารถรับประทานน้ำมัน 1 ช้อนชาก่อนมื้ออาหารทุกมื้อจนกว่าอาการติดเชื้อจะทุเลาลงได้ด้วย น้ำมันออริกาโนเมดิเตอร์เรเนียนสามารถใช้รักษาอาการติดเชื้อราที่องคชาตได้อย่างมีประสิทธิภาพ โดยเฉพาะอย่างยิ่งถ้าผิวบริเวณนั้นด้าน โดยคุณจะต้องทาน้ำมันลงบนผิวหนังตรงองคชาตบริเวณที่ติดเชื้อเพื่อให้น้ำมันทะลุเข้าไปในผิวหนังด้านๆ และไปฆ่าเซลล์เชื้อรา คุณควรเจือจางน้ำมันออริกาโนเมดิเตอร์เรเนียนออร์แกนิกลงในน้ำมันมะพร้าวหรือน้ำมันมะกอกในอัตราส่วน 2:1 เพื่อป้องกันไม่ให้ผิวหนังแสบร้อน โพแทสเซียมซอร์เบตเป็นสารที่ใช้หยุดการเจริญเติบโตของเชื้อราเวลาที่ทำเบียร์ และสามารถทาลงบนผิวหนังที่ด้านเนื่องจากติดเชื้อราได้  ในการรักษาอาการติดเชื้อราที่องคชาตนั้น โพแทสเซียมซอร์เบตมีประโยชน์อย่างมากในการหยุดและป้องกันการเจริญเติบโตของเชื้อราบนองคชาต แค่ผสมน้ำเล็กน้อยเพื่อให้เป็นยาทา จากนั้นทาตัวยาลงบนผิวหนังตรงองคชาตบริเวณที่ติดเชื้อโดยตรง น้ำเลมอนอุดมไปด้วยวิตามินซีที่ช่วยปรับสมดุลค่า pH ของผิวหนัง ซึ่งเป็นหัวใจสำคัญของการรักษาอาการติดเชื้อราที่องคชาต เพราะมันจะไปสร้างสภาพแวดล้อมที่ไม่เอื้อต่อการเจริญเติบโตของเซลล์เชื้อรา   ผู้ชายที่ติดเชื้อราที่องคชาตสามารถผสมตัวยาได้ด้วยการผสมน้ำเลมอน 2 ช้อนโต๊ะกับน้ำอุ่น 1 ลิตร จากนั้นแช่องคชาตบริเวณที่ติดเชื้อราในส่วนผสม ควรทำวันละ 3 ครั้งจนกว่าเชื้อราที่องคชาตจะหาย น้ำแครนเบอร์รีเป็นยารักษาอาการติดเชื้อที่องคชาตได้เป็นอย่างดีเมื่อผิวหนังด้านเนื่องจากการติดเชื้อ ซึ่งมันจะช่วยป้องกันไม่ให้การติดเชื้อรากลายไปเป็นการติดเชื้อที่กระเพาะปัสสาวะ นอกจากนี้น้ำแครนเบอร์รียังเพิ่มระดับของแบคทีเรียอะซิโดฟิลัสซึ่งเป็นแบคทีเรียที่ดีในร่างกายด้วย  ผู้ชายที่ติดเชื้อราที่องคชาตควรดื่มน้ำแครนเบอร์รีวันละ 2 ครั้งจนกว่าอาการจะหายไป สภาพแวดล้อมที่ชื้นจะไปกระตุ้นการเจริญเติบโตของเชื้อรา เพราะฉะนั้นเหล่าผู้ชายจึงควรทำให้ผิวบริเวณอวัยวะเพศแห้งและเย็นให้ได้มากที่สุด ด้วยการใช้ผ้าเช็ดตัวที่สะอาดและแห้งเช็ดทุกครั้งหลังอาบน้ำ นอกจากนี้คุณยังควรกำจัดขนส่วนเกินออกด้วย เพราะมันจะทำให้ผิวบริเวณอวัยวะเพศชื้น ทำให้บริเวณนั้นเต็มไปด้วยเหงื่อและความชื้น ซึ่งเหมาะกับการเจริญเติบโตของอาณาจักรเชื้อราเป็นอย่างยิ่ง
รู้จักอาการของโรคเชื้อราที่องคชาต. เข้าใจสาเหตุและปัจจัยเสี่ยง. ไปพบแพทย์เพื่อเข้ารับการวินิจฉัย. ทาครีมโคลไตรมาโซล. รับประทานฟลูโคนาโซล (ไดฟลูแคน). ลองใช้น้ำมันมะพร้าวออร์แกนิก. ใช้น้ำมันออริกาโนเมดิเตอร์เรเนียนออร์แกนิก. ทำยาทาจากโพแทสเซียมซอร์เบต. ผสมตัวยาจากเลมอน. ดื่มน้ำแครนเบอร์รี. รักษาผิวหนังให้แห้ง.
https://www.wikihow.com/Treat-a-Penile-Yeast-Infection https://www.wikihow.com/Treat-a-Penile-Yeast-Infection
Understanding Penile Yeast Infections Treating the Infection